Cwmni Beyer Peacock

260px|bawd|chwith|Rhif 87, Rheilffordd Eryri
Gwneuthurwr locomotifau oedd Cwmni Beyer Peacock a ffurfiwyd gan Charles Frederick Beyer a Richard Peacock ym 1853. Cynlluninwyd eu gweithdy, Ffowndri Gorton ym Manceinion gan Beyer, lle adeiladodd lawer o'r peiriannau. Gwnaed y cwmni'n gwmni cyfyngedig yn 1902 a daeth i ben ym 1966.

Locomotifau
Cwblhawyd ei locomotif cyntaf – un o wyth locomotif 2-2-2 ar gyfer Rheilffordd y Great Western yn ôl cynllun Daniel Gooch, arolygydd locomotifau cyntaf y rheilffordd, ar 21 Gorffennaf 1855, yn costio £2,660. Roedd gan y cwmni berthynas agos efo Charles Beattie, arolygydd locomotifau'r Rheilffordd Llundain a'r De Orllewin.

Y Beyer Garratt
bawd|260px|Locomotif Beyer Garratt yn Amgueddfa Mount Barker, De Awstralia
Dyfeisiwyd y Locomotif Beyer Garratt gan Herbert William Garratt, peiriannydd i lywodraeth De Cymru Newydd ym 1907, ac aeth at y cwmni efo'i syniad. Oherwydd ei waith tramor, a'i farwolaeth ym 1913, gwnaethpwyd y mwyafrif o'r gwaith datblygu gan gwmni Beyer Peacock.

Rheilffordd y Trallwng a Llanfair
bawd|230px|chwith|Earl
bawd|230px|chwith|Countess
Adeiladwyd dau locomotif gwreiddiol y rheilffordd, 'Earl' a 'Countess' gan Beyer Peacock, ac maent yn dal i weithio hyd heddiw.

Rheilffordd Eryri
bawd|260px|Locomotif yn ymyl Rhyd-Ddu
Mae gan Rheilffordd Eryri bum locomotif Beyer Garratt dosbarth NGG 2-6-2 + 2-6-2, a adeiladwyd ar gyfer rheilffyrdd yn Ne Affrica. Roedd sawl lein o led 2 droedfedd wedi cau, felly cytunwyd y byddai Rheilffordd Swydd Alfred yn atgyweirio a chyflenwi'r locomotifau. Un ohonynt, rhif 143, oedd yr un olaf a adeiladwyd gan gwmni Beyer Peacock.

Cyfeiriadau

Llyfryddiaeth
  A Short History of Beyer, Peacock  gan Richard L. Hills
  The Origins of the Garratt Locomotive gan Richard L. Hills (Gwasg Plateway)

Dolen allanol
 Gwefan Beyer Peacock 

Categori:Locomotifau stêm
Categori:Manceinion
Categori:Sefydliadau 1853
Categori:Rheilffordd Eryri
Categori:Locomotifau cymalog